ગુજરાતના વિકાસ માટે સરકારે પ્રભારી મંત્રી અને પ્રભારી સચિવની જગ્યા શરૂ કરી છે. આ સિસ્ટમમાં મંત્રી કે અધિકારીને જે જિલ્લાના પ્રભારી બનાવવામાં આવે છે તેમણે તેમના જિલ્લાનો પ્રવાસ કરીને સરકારને રિપોર્ટ આપવાનો હોય છે. રાજ્યના એક સિનિયર આઇપીએસ ઓફિસરે કહ્યું હતું કે મંત્રી અને આઇએએસ ઓફિસરોને પ્રભારી બનાવી શકાતા હોય તો આઇપીએસ ઓફિસરોને કેમ બનાવવામાં આવતા નથી. કાયદો અને વ્યવસ્થાની સ્થિતિ પ્રત્યેક જિલ્લા અને તાલુકાને પણ લાગુ પડતી હોય છે. ઘણાં એવા આઇપીએસ ઓફિસરો હોય છે કે જેમની પાસે પુરતું કામ નથી તેમને પ્રભારી આઇપીએસ તરીકે નિયુક્ત કરી શકાય છે. પ્રભારી એટલે ડિસ્ટ્રીક્ટ ઇન્ચાર્જ ઓફિસર. પોલીસ ઓફિસરો પણ કન્યા કેળવણી અને શાળા પ્રવેશોત્સવમાં જોડાતા હોય છે. પોલીસ ભવનના ઓફિસરોને પણ પ્રભારી બનાવી શકાય છે. જો કે ગુજરાતનો તાલુકા સરકારનો કન્સેપ્ટ ફેઇલ થયો છે. લોકો હવે તાલુકા કે જિલ્લાના કામો લઇને સીધા ગાંધીનગર આવી રહ્યાં છે, કારણ કે જિલ્લાસ્તરના વહીવટી તંત્રમાં કામો નહીં થતાં હોવાની ફરિયાદો વધી છે.